13/04/2018 | Administración LocalMunicipal
A Pobra do Caramiñal
Aprobación das bases e convocatoria para a formación dunha bolsa de auxiliares de administrativos

Pola presente dase publicidade á resolución desta Alcaldía n.º 2018-0300, de data 10/04/2018, de aprobación das bases reguladoras e convocatoria do proceso selectivo para a formación dunha bolsa de Auxiliar Administrativo que ten o seguinte teor literal: É obxecto das presentes bases a creación de unha bolsa de emprego para a provisión de posto/s de traballo en réxime de persoal laboral temporal de auxiliar/es administrativo/s do Concello da Pobra do Caramiñal nos supostos previstos legalmente.1. Cos candidatos que superasen a fase de oposición formarase unha lista por orde de puntuación total obtida no proceso selectiva, que será empregada para o chamamento de candidatos coa finalidade de realizar contratacións laborais temporais en aplicación dos supostos previstos no artigo 15.1 do Estatuto dos Traballadores (realización de obras ou servizos determinados, acumulacion de tarefas e substitución de traballadores con dereito a reserva do posto de traballo). Acudirase á bolsa de emprego coa finalidade de realizar contratacións laborais temporais en aplicación dos supostos previstos no artigo 15.1 do Estatuto dos Traballadores (realización de obras ou servizos determinados, acumulación de tarefas e substitución de traballadores con dereito a reserva do posto de traballo). Soamente poderá prescindirse desta Bolsa de emprego cando a aplicación doutra norma de rango legal ou regulamentario impoña a utilización dun procedemento de selección diferente, ou a esixencia de requisitos ou a valoración doutros criterios de selección diferentes ós destas Bases.2. O nomeamento dos aspirantes efectuarase atendendo á súa clasificación na bolsa de traballo, por orde decrecente de puntuación, que virá determinada pola suma total das puntuacións acadadas no proceso selectivo.3. Os chamamentos realizaranse por vía telefónica efectuándose, como mínimo, dúas chamadas con un intervalo mínimo de 5 horas. Coa finalidade de posibilitar a mellor tramitación do procedemento, os/as interesados/as son responsables de comunicar ao concello calquera alteración do seu número de contacto. O/a empregado/a público que efectúe as chamadas fará constar mediante dilixencia a disposición do interesado a cubrir o posto para o que se realice o chamamento. De non atender as chamadas, entenderase que o aspirante desiste do mesmo.4. Os integrantes da bolsa de traballo non perderán a orde de prelación que en cada momento lles corresponda, de tal maneira que se o nomeamento para a que son chamados finaliza, retornarán ao posto que novamente lles corresponda na lista.5. Os integrantes da bolsa de traballo que, sendo convocados para facer efectiva a contratación non se presentaran ou renunciaran a esta sen causa xustificada, ou que renunciasen a continuar desempeñando un posto para o que fosen contratados en aplicación destas bases, pasarán a ocupar a derradeira posición na lista. Consideraranse como causa xustificada para a renuncia ao chamamento, entre outras, as seguintes: A) Estar desenvolvendo un traballo remunerado en virtude de relación laboral ou funcionarial nas datas para as que se efectúa o chamamento. B) Estar cursando estudios cuxo horario lectivo sexa incompatible co do posto para o que se efectúa o chamamento ou estar convocada a realización de exames as datas para as que se efectúa o chamamento. C) Atoparse en situación de incapacidade médica que impida de xeito temporal o desenvolvemento das tarefas propias do posto de traballo. D) Atoparse, en caso de maternidade, dentro das 16 semanas seguintes ao nacemento, adopción ou acollemento (período que se ampliará en 2 semanas mais por cada fillo a partires do segundo), ou, en caso de paternidade, dentro das 4 semanas seguintes ao nacemento, adopción ou acollemento (período que se ampliará en 2 días hábiles mais por cada fillo a partires do segundo). O candidato deberá acreditar documentalmente a efectiva concorrencia da causa que alegue para renunciar ao chamamento. Mediante Resolución da Alcaldía determinarase a procedencia do pase á derradeira posición da lista, así como a aceptación ou rexeitamento das causas alegadas polos candidatos para a renuncia ao chamamento e/ou o desestimento no posto de traballo.6. A aceptación dun chamamento suporá a suspensión dos chamamentos ata que cese o primeiro nomeamento. Os integrantes da bolsa de traballo que non se atopen prestando servizos poderán solicitar a suspensión das citacións mediante solicitude formulada a tal efecto. Dita solicitude, que será irrenunciable, terá efectos suspensivos nas citacións. Os seus efectos produciranse desde o décimo día natural seguinte contado desde a presentación da solicitude de suspensión no rexistro do órgano competente. O tempo de duración desta, a elección da/o interesada/o, será de dous, seis ou doce meses, segundo o solicite o interesado, computados desde a data de efectos da suspensión.7. Unha vez comparecera o aspirante chamado segundo o orde da bolsa de traballo, por Resolución da Alcaldía procederase ao seu nomeamento para o desempeño do posto de traballo correspondente.8. O cese producirase por resolución da Alcaldía cando aconteza a causa de extinción do contrato de traballo ou cando se produzan algún dos supostos previsto no Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores.9. En todo caso, os chamamentos que se efectuen en aplicación da presente bolsa de emprego non poderán provocar que un integrante da mesma traballe, con ou sen solución de continuidade, durante un prazo superior aos 24 meses dentro dun período de trinta. De darse o caso, e antes de que se supere o citado período, producirase o cese automático do traballador.10. A bolsa de emprego terá unha vixencia de dous (2) anos, prorrogables por outro mais. O cometido funcional do posto versará sobre as tarefas propias da praza de auxiliar administrativo, consistentes na realización de funcións administrativas, rexistro de documentos e comunicacións oficiais, despacho de correspondencia, colaboración na xestión e recadación de ingresos de dereito público municipais, na contabilidade e na atención ao público, así como calquera outra función que se corresponda co posto concreto para o que se realice a contratación. Tamén deberá realizar aquelas tarefas que lle poidan ser encomendadas polos órganos municipais competentes ou polo/a seu/súa superior xerárquico/a para a satisfacción das necesidades propias do servizo.1. Os/as aspirantes, para ser admitidos/as ao proceso selectivo, deberán reunir os seguintes requisitos: a) Ter a nacionalidade española, ser nacional dun estado membro da Unión Europea ou de Estados aos que lles sexa de aplicación a libre circulación de traballadores nos termos previstos en tratados subscritos pola UE e ratificados por España, cando o/a interesado/a se atope incluído/a no seu ámbito de aplicación. Tamén poderán participar no proceso selectivo as seguintes persoas: -Os/as cónxuxes de españois ou de nacionais doutro estado da UE, calquera que sexa a súa nacionalidade e sempre que non estean separados de dereito. -Os/as descendentes de españois ou de nacionais doutro estado da UE, calquera que sexa a súa nacionalidade, sempre que sexan menores de vinte e un ano ou maiores desa idade dependentes. -Os/as descendentes do cónxuxe non separado de dereito de españois ou de nacionais doutro estado da UE, calquera que sexa a súa nacionalidade, sempre que sexan menores de vinte e un ano ou maiores desa idade dependentes. b) Ter cumpridos os dezaseis anos de idade e non exceder, no seu caso, da idade máxima de xubilación forzosa. c) Estar en posesión do título de graduado en educación secundaria obrigatoria, formación profesional de primeiro grao, equivalente ou superior. d) Non padecer enfermidade nin estar afectado por limitación física ou psíquica que sexa incompatible co desempeño das correspondentes funcións. e) Non ter sido separado/a mediante expediente disciplinario do servizo de ningunha das Administracións Públicas ou dos órganos constitucionais ou estatutarios das comunidade autónomas, nin atoparse en habilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionarios para o que fose separado ou inhabilitado. Os nacionais doutros Estados non poderán atoparse en situación de inhabilitación ou equivalente nin ser recibido sanción disciplinaria ou equivalente que impida, no Estado de procedencia, o acceso nos mesmos termos ao emprego público.2. Os requisitos establecidos no apartado anterior deberán reunirse na data de remate do prazo de presentación de solicitudes e manterse durante todo o proceso selectivo.1. Para tomar parte nas probas selectivas, os/as interesados/as deberán facelo constar en instancia dirixida ao Sr. Alcalde do Concello da Pobra do Caramiñal. O prazo para a presentación de instancias, no rexistro xeral do concello, ou por calquera dos procedementos que prevé o artigo 16 da Lei 39/2015, de 1 de outubro de 2015, do Procedemento Administrativo Común das Administracións Públicas, será de dez (10) días naturais contados desde o seguinte ao de publicación do anuncio da convocatoria no Boletín Oficial da Provincia. Se o derradeiro día fose inhábil o prazo rematará ao seguinte día hábil.2. Coa instancia os/as aspirantes deberán achegar copia simple dos seguintes documentos,: a) DNI, pasaporte ou documento de identidade correspondente ao Estado de procedencia. b) Título esixido para tomar parte no procedemento ou documentación xustificativa pertinente cando aínda non se dispoña del. Neste derradeiro caso, deberán achegar o xustificante de ter solicitado o título e do pagamento, no seu caso, das taxas esixibles c) Si se presenta o certificado CELGA 3 ou equivalente, o candidato estará exento de realizar a proba de coñecemento da lingua galega. d) Relación dos méritos alegados e documentación acreditativa dos mesmos. No caso de acreditar a experiencia profesional deberá aportarse copia do contrato e informe de vida laboral, ou certificado que acredite a duración do contrato e a ocupación do mesmo.3. A documentación a que se refiren os apartados anteriores poderá presentarse mediante copia simple do orixinal. O candidato que á finalización do proceso selectivo sexa proposto polo Tribunal para o nomeamento así como aqueles que entren a formar parte da bolsa de emprego deberán presentar no prazo que se indique ao remate do proceso selectivo, os documentos orixinais ou copias cotexadas dos documentos presentados coa solicitude.4. Os aspirantes con discapacidade poderán solicitar as necesidades específicas de adaptación e axuste de tempo e medios que considere oportunas para participar nas probas selectivas en condicións de igualdade. Para iso farán constar na solicitude o seu tipo de discapacidade e as posibles adaptacións que precisen para participar nas probas selectivas.1. Finalizado o prazo de presentación de instancias, a Alcaldía ditará resolución declarando aprobada a lista provisional de aspirantes admitidos e excluídos, con indicación das causas de exclusión, e daqueles que están exentos de realizar a proba de coñecemento de galego, que se publicará no taboleiro de edictos do Concello e na páxina web (www.apobra. gal) Os aspirantes excluídos, así como os que non figuran na relación de admitidos nin na de excluídos, disporán dun prazo máximo de CINCO DÍAS HABILES, contados a partir do seguinte á publicación no taboleiro de edictos, para emendar o defecto que motive a súa exclusión ou non inclusión expresa. As reclamacións, caso que as houbese, serán resoltas pola Alcaldía-Presidencia e expostas no taboleiro de anuncios da Corporación. Transcorrido o prazo sinalado publicarase, nos mesmos medios indicados nesta base, a resolución de Alcaldía declarando aprobada a relación definitiva de aspirantes admitidos e excluídos.2. Transcorrido o prazo para reclamar ou emendar sen que houbese reclamacións contra a lista provisional, entenderase elevada a definitiva sen necesidade de nova publicación. Así mesmo, en caso de non haber aspirantes excluídos na lista provisional, esta terá o carácter de definitiva.3. Na mesma resolución sinalarase o lugar, data e hora de comezo do primeiro exercicio da fase de oposición e a composición do Tribunal de selección.1. Os tribunais das probas selectivas serán designados consonte ao que dispoñen os artigos 60 do RD Lexislativo 5/2015, do 30 de outubro, texto refundido da Lei do Estatuto Básico do Empregado Público e 59 da Lei 2/2015, do 29 de abril, do emprego público de Galicia.2. A composición do órgano de selección determinarase pola Alcaldía na resolución pola que se aprobe a lista definitiva de admitidos e excluídos ao proceso selectivo. Todos os membros do órgano de selección serán funcionarios de carreira ou persoal laboral das Administracións Públicas que desempeñen postos para cuxo acceso se requira unha titulación ou especialización igual ou superior á esixida para o acceso ás prazas convocadas. En ningún caso poderán formar parte do Tribunal o persoal de designación política, funcionarios interinos e persoal eventual. Na composición dos órganos de selección promoverase a presenza equilibrada de mulleres e homes, segundo o establecido pola Lei orgánica 3/2007, do 22 de marzo, para a igualdade efectiva de homes e mulleres.3. Os/as membros do tribunal deberanse abster de intervir no procedemento, comunicándollo á Administración, cando concorran as circunstancias que prevé o artigo 23 da Lei 40/2015, de 1 de outubro, e cando preparasen aspirantes ás probas selectivas nos cinco anos anteriores á publicación desta convocatoria. Os/as aspirantes poderán recusar aos membros do tribunal de conformidade co establecido no artigo 24 da Lei 40/2015, de 1 de outubro.4. O tribunal non se poderá constituír nin actuar sen a presenza de alomenos tres dos seus membros, titulares ou suplentes, indistintamente. En todo caso, requírese a asistencia do presidente e do secretario ou dos que legalmente os substitúan. Cada sesión do tribunal recollerase na correspondente acta, sen que poida levantarse mais dunha acta por sesión.5. O tribunal poderá solicitar a incorporación aos seus traballos, con voz pero sen voto, de asesores especialistas para as probas en que o estimen conveniente. Estes asesores cinguiranse a prestar a colaboración que o tribunal lles requira nas súas especialidades técnicas.6. O tribunal adaptará o tempo e os medios de realización dos exercicios dos aspirantes con discapacidade, de forma que se garanta a igualdade de oportunidades cos demais participantes.7. O tribunal resolverá tódalas dúbidas que se presenten no non previsto nestas bases adoptando os acordos que resulten procedentes, que se publicarán no taboleiro de edictos e na web do Concello da Pobra do Caramiñal.1. As restantes notificacións que se realicen durante a tramitación deste proceso de selección publicaranse na páxina web do Concello: www.apobra. gal e no Taboleiro de edictos da Corporación.2. A data e lugar de realización do primeiro exercicio da fase de oposición publicarase con polo menos TRES días hábiles de antelación, no taboleiro de edictos do Concello e na páxina web municipal (www.apobra.org) xunto coa lista definitiva de candidatos admitidos e excluídos. Os anuncios da celebración das restantes probas publicaranse no taboleiro de anuncios deste Concello e na súa páxina web cunha antelación como mínimo de vinte e catro horas á do comezo da proba. Desde a conclusión dunha proba ata o comezo da seguinte deberá transcorrer un prazo mínimo de vinte e catro horas e estar publicadas as cualificacións do exercicio ou proba anterior, no seu caso.3. A citación realizarase colectivamente para todos os aspirantes cando a proba deba realizarse en acto colectivo.4. Os aspirantes serán convocados en único chamamento, sendo excluídos do proceso selectivos aqueles quen non comparezan.5. No en tanto, as mulleres embarazadas que prevexan a coincidencia do parto coas datas de realización de calquera dos exercicios polas circunstancias derivadas do seu avanzado estado de xestación, ou eventualmente nos primeiros días do puerperio, poderán poñelo en coñecemento do tribunal, achegando á comunicación o correspondente informe médico oficial. A comunicación deberá realizarse dentro das vinte e catro (24) horas seguintes ao anuncio da data do exame e implicará o consentimento da interesada para permitir o acceso do tribunal ou do órgano convocante aos datos médicos necesarios relacionados coa súa situación. O tribunal, baseándose na información recibida, acordará se procede ou non realizar a proba nun lugar alternativo, aprazala ou adoptar ambas as medidas conxuntamente. Contra tal acordo non caberá recurso, sen prexuízo de que as razóns da impugnación inclúanse en calquera outro recurso admisible de acordo coas regras xerais do proceso selectivo.6. Para aquelas probas que non poidan celebrarse conxuntamente, a orde de actuación dos aspirantes iniciarase alfabeticamente, por cada número de orde, comezando polo primeiro apelido da letra “G”, segundo o establecido na resolución da Consellería de Facenda, do 17 de xaneiro de 2018 (“Diario Oficial de Galicia nº 19 de 26 de xaneiro de 2018). No caso de que non exista ningún aspirante cuxo primeiro apelido comece pola letra “G”, a orde de actuación iniciarase por aqueles cuxo primeiro apelido comece pola letra “H” e así sucesivamente.7. Os aspirantes deberán presentarse a cada exercicio ou proba provistos do DNI, carné de conducir, pasaporte, ou outro documento que a xuízo do tribunal acredite fidedignamente o seu identidade. En calquera momento o tribunal poderá requirir aos aspirantes para que acrediten a súa identidade.8. Os exercicios realizaranse a porta pechada sen outra asistencia que a das/os aspirantes, os membros do tribunal e as persoas designadas como colaboradores do tribunal. Quedan exceptuadas desta regra as entrevistas curriculares e as sesións de lectura pública dos exercicios realizados. Os aspirantes poderán acadar ata un máximo de 15 puntos nesta fase do proceso, que se desenvolverá como se detalla a continuación. a) Primeiro exercicio: consistirá na contestación por escrito, nun tempo máximo de unha (1) hora, dun cuestionario tipo test de 25 preguntas relacionadas co programa achegado nas bases. Este exercicio ten carácter obrigatorio e eliminatorio e a súa puntuación máxima será de 10 puntos, debendo os aspirantes obter un mínimo de 5 puntos para superalo. As preguntas contestadas correctamente puntuarán 0,4 puntos. Na proba incluiranse 5 preguntas de reserva que deberán ser contestadas polos/as aspirantes e que se avaliarán en substitución daquelas que de xeito motivado fose anuladas polo tribunal. De esgotarse as preguntas de reserva, outorgaranse a cada resposta correcta a puntuación correspondente ao cociente resultado de dividir a puntuación máxima total do exercicio entre o número de preguntas válidas. Xunto coa corrección do exercicio, o tribunal publicará a listaxe de respostas correctas. b) Segundo exercicio: Consistirá nunha proba práctica dunha duración de 30 minutos sobre manexo de aplicacións informáticas pertencentes a Microsoft Office 2010 (procesador de texto e folla de cálculo). O manexo do procesador de textos suporá o 60% da puntuación máxima deste exercicio, e o de folla de cálculo suporá o restante 40%. Este exercicio ten carácter obrigatorio e eliminatorio e a súa puntuación máxima será de 5 puntos, debendo os aspirantes obter un mínimo de 2,5 puntos para superalo. c) Terceiro exercicio: A proba de coñecemento da lingua galega estará dirixida á comprobación, por parte do tribunal, de que as/os aspirantes comprenden, falan e escriben correctamente o galego, someténdoos ás probas que consideren máis adecuadas para tal comprobación. Esta proba cualificares como apto ou non apto e consistirá na tradución dun texto do castelán ao galego nun tempo máximo de trinta (30) minutos. De conformidade co establecido no art.51.2 da Lei 2/2015, do 29 de abril, do emprego público de Galicia, estarán exentos da realización deste exame os/as aspirantes que acrediten a posesión do certificado Celga 3 ou documento equivalente. A esta fase soamente poderán acceder aqueles aspirantes que superasen a fase de oposición. Na fase de concurso os/as aspirantes poderán acadar ata un máximo de 4,00 puntos, e nela serán obxecto de avaliación os seguintes méritos: -Servizos prestados en postos de auxiliar administrativo ou administrativo en Administracións Públicas: 0,04 puntos por mes de servizo. (Ata 2,00 puntos). -Servizos prestados en postos de auxiliar administrativo ou de similares ou superiores funcións no sector privado: 0,02 puntos por mes de servizo. (Ata 1,00 puntos). A experiencia acreditarase, sen prexuízo de calquera outro medio de proba válido en Dereito, coa presentación de certificación de servizos prestados expedida polo órgano competente das Administracións Públicas ou coa achega conxunta de copia dos contratos de traballo e informe de vida laboral. Non se considerarán como mérito os servizos prestados como bolseiros ou por realización de prácticas formativas. Os contratos a tempo parcial computaranse proporcionalmente á xornada efectivamente desempeñada. - Cursos de formación sobre materias relacionadas co posto de traballo a ocupar, impartidos por administracións públicas, organismos oficiais dependentes de calquera das administracións públicas ou homologados por estas, e cun mínimo de 8 horas lectivas. De acordo coa seguinte escala (Ata un máximo de 1,00 punto): a) Por cada curso de 8 a 30 horas: 0,05 puntos b) Por cada curso de 31 a 100 horas lectivas: 0,10 puntos c) Por cada curso de 101 a 200 horas lectivas: 0,20 puntos. e) Por cada curso de máis de 201 horas lectivas: 0,30 puntos. Os méritos alegados neste apartado acreditaranse mediante a presentación do orixinal ou copia compulsada do título ou certificado de realización de cada curso, no que deberá constar expresamente o número de horas do curso e un resumo das materias impartidas. Si a acción formativa comprende materias valorables e non valorables a efectos do concurso só teranse en conta o número de horas asignadas ás materias valorables. En caso de non poder discriminarse unhas doutras, non se valorará devandito curso. Unicamente se publicarán as cualificacións dos aspirantes que superaron cada proba. Agás a convocatoria do procedemento, que se publicará no BOP e no taboleiro de edictos municipal, os sucesivos trámites e os acordos do órgano de selección publicaranse unicamente na web e no taboleiro de edictos do Concello da Pobra do Caramiñal.1. Rematado o proceso selectivo, o tribunal disporá a publicación da relación de candidatos que superaron o proceso selectivo, ordeados por orde de puntuación, con indicación da puntuación final obtida por cada un dos candidatos, así como as notas parciais de cada unha das fases do proceso selectivo. Así mesmo, elevará a indicada listaxe ao órgano competente xunto cunha proposta de aprobación da bolsa de aspirantes seleccionados. Para o caso de existir empate nas puntuacións dos/as aspirantes, establécese, con carácter supletorio e como criterio de prioridade, a obtención da nota máis alta no primeiro exercicio de oposición, de persistir o empate, considerarase a puntuación obtida no segundo exercicio e, de ser preciso, decidirase mediante sorteo.2. O acordo do tribunal establecendo a orde de clasificación de aspirantes e a proposta de nomeamento poderá recorrerse en alzada perante a Alcaldía, sen prexuízo da presentación de alegacións aos acordos de avaliación dos exercicios na fase de oposición ou concurso. Corresponderá ao Alcalde, mediante Resolución, a aprobación da relación de candidatos que superaron o pocedemento de selección e a súa orde de prelación ós efectos da formación da bolsa de emprego 1. Os/as aspirantes chamados/as para a provisión dun posto de traballo deberán presentar no rexistro xeral do Concello, no prazo de cinco (5) días naturais desde o chamamento, os seguintes documentos: a) Declaración xurada de non ter sido separado/a mediante expediente disciplinario do servizo de ningunha Administración Pública nin encontrarse inhabilitado para o exercicio das funcións públicas. b) Declaración xurada de non estar incurso/a en causa de incapacidade ou incompatibilidade referida ao momento da toma de posesión. c) Certificación acreditativa de non padecer enfermidade ou eiva física que impida o normal desenvolvemento da súa función, no caso de tratase de persoas con minusvalías. d) Código IBAN de conta bancaria. e) Copia da cartilla da Seguridade Social (no caso de ter estado dado de alta). f) Copia compulsada ou orixinais da documentación esixida na base quinta, punto 2º, relativa á documentación que aporta o aspirante para ser admitido no proceso.2. Os/as aspirantes chamados/as que tivesen a condición de persoal ao servizo das Administracións Públicas estarán exentos de xustificar documentalmente as condicións e requisitos xa probados para obter o seu anterior nomeamento; neste caso, presentarán certificación da Administración Pública da que dependan acreditativa deses extremos.3. Quen dentro do prazo fixado, e salvo os casos de forza maior, non presentasen a documentación, ou do exame da mesma deducísese que carece dalgún dos requisitos esixidos nestas bases, quedarán excluídos do proceso selectivo, sen prexuízo da responsabilidade en que se puido incorrer por falsidade na solicitude de participación ou na documentación achegada. O tribunal de selección resolverá todas as dúbidas que se presenten no non previsto nestas bases e adoptará os acordos que resulten procedentes, dispoñendo a súa publicación polos medios previstos nestas bases.1.- A Constitución española de 1978. Estrutura e principios xerais. O Tribunal Constitucional. A reforma da Constitución. Dereitos e deberes fundamentais dos españois, súa garantía e suspensión.2.- A organización do Estado na Constitución: organización institucional ou política e a organización territorial. A Coroa. As Cortes Xerais. O Poder Xudicial. O Goberno e a Administración.3.- O Estatuto de Autonomía de Galicia. Organización institucional da Comunidade Autónoma Galega. A Xunta de Galicia e o seu Presidente. Control parlamentario da acción do Goberno.4.- O réxime local español: principios constitucionais e regulación xurídica. A Lei 7/1985, do 2 de abril, reguladora das bases do réxime local. A Lei 5/1997, do 22 de xullo, de Administración Local de Galicia.5.- O municipio: concepto e elementos. O termo municipal. A poboación: especial referencia ó empadroamento. A organización municipal. Competencias dos concellos. Réxime xeral das eleccións locais.6.- O procedemento administrativo: concepto e clases. A súa regulación no dereito positivo: principios informadores. As fases do procedemento administrativo: iniciación, ordenación, instrución e terminación. O silencio administrativo.7.- O acto administrativo: concepto, clases e elementos. Motivación e notificación. Eficacia dos actos administrativos. Executividade e execución forzosa. Suspensión. Validez e invalidez do acto administrativo. Revisión dos actos administrativos. Revisión de oficio. Os recursos administrativos: principios xerais. O recurso de alzada. O recurso potestativo de reposición. O recurso extraordinario de revisión. O recurso económico administrativo.8.- A protección de datos de carácter persoal. Normativa reguladora. Principios informadores e dereitos das persoas en materia de protección de datos.9.- Emprego público. Clases de persoal. Adquisición e perda da relación de servizo. réxime disciplinario. Situacións administrativas. Dereitos e deberes dos empregados públicos.10.- O acceso electrónico dos cidadáns aos servizos públicos. Normativa de aplicación na comunidade autónoma de Galicia. Sede electrónica. Identificación e autenticación. Rexistros, comunicacións e notificacións electrónicas. A xestión electrónica dos procedementos. En A Pobra do Caramiñal, a 10 de abril de 2018 O Alcalde asdo. José Luis Piñeiro García